KIKštarter – Kreativna Industrija Kamnik

Delavnica: Pinterest kot marketinško orodje
2025-02-26 17:00 - 20:00 (Europe/Ljubljana)
📢 Vabljeni na delavnico: Pinterest kot marketinško orodje!
Se ti je že zgodilo, da si s ponosom objavil_a svojo top ponudbo na družbenih omrežjih, prepričan_a,
da bo navdušila svoje sledilce? In potem … nič.
Lajki, ki jih lahko prešteješ na prste ene roke, morda
kakšen komentar tvoje mame, medtem ko ljudje raje gledajo posnetke kužkov, ki skačejo v škatle.
Zveni znano? Brez skrbi, nisi edini_a. Prav zato je Pinterest tako osvežujoč. Tu se ljudje ne izgubijo
med zabavnimi videi in mimogrede pozabijo na tvoj trud. Na Pinterestu iščejo rešitve, ideje in izdelke,
ki jim lahko dejansko pomagajo. In tukaj nastopi tvoja priložnost!
🗓️ Kdaj: 26. februar 2025, ob 17. uri
📍 Kje: KIKŠtarter, Fužine 134, 1241 Kamnik
Pinterest je odlična platforma, ki ponuja:
🎯 Dolgo življenjsko dobo objav (6–12 mesecev),
🎯 Manjši vpliv algoritmov v primerjavi z drugimi platformami,
🎯 Ciljno usmerjeno občinstvo, ki pride na plaftormo z nakupno namero.
Na tem praktičnem predavanju boš spoznal_a:
✅ Kako ustvariti in SEO-optimizirati Pinterest profil,
✅ Kako povezati profil s svojo spletno stranjo za več konverzij,
✅ Uporabo relevantnih ključnih besed in sezonsko načrtovanje vsebin,
✅ Oblikovanje SEO optimiziranih vizualov v orodju Canva,
✅ Ustvarjanje SEO-prijaznih opisov in objav,
✅ Uporabo orodja Tailwind za avtomatizacijo objav,
✅ Sledenje aktualnim trendom,
✅ Načrtovanje vsebin z mesečnim planom v Excel tabeli.
Trajanje: 3 ure
Prijave: OBRAZEC: KLIK KLIK
Delavnico bo vodila Lea Malenšek.
Lea je energična brand in marketing strateginja za osebne brande v kreativnih
storitvah in hospitality industriji, ter izkušena organizatorka dogodkov.
Lea prinaša svežo perspektivo in praktične rešitve, ki kreativcem in podjetjem pomagajo izstopati v
svoji panogi. S svojim značilnim entuziazmom in poživljajočo energijo navdihuje, da teorijo spremeniš
v akcijo.
Ena od njenih strasti? Pinterest! Lea ima bogate izkušnje z vodenjem profilov za stranke iz Slovenije in
tujine. Pri tem je njena strategija že večkrat dokazala, da Pinterest presega druge platforme v
dosegu, vidnosti in obisku spletnih strani.
Če želiš, da tvoj profil ne ostane le lep, ampak tudi učinkovit – in se hkrati zabavaš ob učenju – je Lea
prava izbira, da te popelje v svet Pinterest marketinga, ki prinaša resnične rezultate.
Predavanje je namenjeno podjetnikom, ki prodajajo izdelke ali storitve v močno zastopanih
industrijah na Pinterestu (lepota, prehrana, šport, moda, home decor, fotografija).
Pridruži se in odkrij, kako lahko Pinterest postane tvoj skrivni marketinški adut!

Delavnica: SEO delavnica za tvojo spletno stran
2026-02-24 14:00 - 2026-02-26 20:00 | Kikštarter, Fužine 134, Kamnik, 1241, Slovenija
3-dnevna praktična delavnica za dolgoročno organsko rast
Želiš, da tvoja spletna stran dosega boljše pozicije v iskalnikih, pritegne prave obiskovalce in dolgoročno prinaša rezultate? Pridruži se intenzivni 3-dnevni SEO delavnici, kjer boš pod strokovnim vodstvom nadgradil_a svoje znanje in hkrati delal_a neposredno na svojem projektu. Delavnica je zasnovana praktično – vsak udeleženec bo odšel z jasnim SEO načrtom, optimiziranimi vsebinami in konkretnimi koraki za nadaljnjo rast.
Termini:
• torek, 24. 2. 2026 (14.00–20.00)
• sreda, 25. 2. 2026 (14.00–20.00)
• četrtek, 26. 2. 2026 (14.00–20.00)
1. del: Načrtovanje SEO strategije
V prvem modulu bomo postavili trdne temelje za stabilno in dolgoročno SEO rast. Udeleženci bodo:
• oblikovali jasen SEO načrt za svojo spletno stran,
• opredelili ključne cilje,
• zasnovali tematske clustre in vsebinski načrt,
• analizirali konkurenco in izbrali smiselne ključne besede,
• določili mesečni ritem objav, prioritete in realne roke.
Ob koncu prve delavnice boste imeli v rokah SEO plan, ki ga lahko takoj začnete izvajati.
2. del: Ustvarjanje novih vsebin & optimizacija obstoječih
Drugi modul je popolnoma operativen in usmerjen v delo z vsebinami:
• kako ustvariti vsebino, ki zadene pravi search intent,
• kako strukturirati vsebino po načelih E-E-A-T,
• uporaba tematskih clustrov za organsko rast,
• tehnična in vsebinska optimizacija obstoječih besedil,
• učinkovita interna povezava.
Vsak udeleženec bo pripravil 1–2 novi vsebini in optimiziral eno obstoječo stran. Skupaj bomo urejali meta podatke, H1–H3 strukturo, interne povezave in besedila – do končne optimizacije.
3. del: AI SEO, GEO optimizacija in backlinkanje
V tretjem modulu se posvetimo najhitreje rastočim področjem sodobnega SEO-ja:
• uporabi AI pri raziskavi, pisanju in optimizaciji vsebin,
• kako AI modeli (ChatGPT, Gemini …) razumejo tvojo spletno stran,
• pripravi na generativno iskanje (GEO),
• preverjanju prisotnosti domene v AI odgovorih,
• postopni in varni gradnji avtoritete z backlinki.
Udeleženci bodo na lastnih primerih izvedli GEO analizo, pripravili AI-optimizirano strukturo in prejeli jasne usmeritve za učinkovito offsite strategijo.
👉 Prijave so obvezne preko prijavnega obrazca: PRIJAVNI OBRAZEC
Udeležba na delavnici je brezplačna (število mest je omejeno na 15).

Projekt financira Ministrstvo za digitalno preobrazbo, vendar vsebina ne odraža stališč Ministrstva za digitalno preobrazbo.
